Afhayeenka Xisbiga Kulmiye Xasan Gaafaadhi ayaa weedho farxad galiyay Masuuliyiinta Xisbiga WADDANI ka Jeediyay Munaasibadii Shalay,Waxa uu hambalyeeyay Haldoorkii Xisbigiisa ka soo goostey,isagoo Wasiirkii Hore ee Madaxtooyada Md Xirsi ku tilmaamay shaqsi mudan in loo bogaadiyo,Waxa kale oo uu carabka ku adkeeyay in Xisbiga WADDANI hadda uun uu qaan gaadhay,Islamarkaana uu isku dhamaystiray dhamaan Gobolada Dalka, waxaana hadaliiisa ka mid ahaa“Waxaan u mahadnaqayaan Ciidankii isbahaysiga ee Xisbiga KUlMIYE ee ku soo biiray Xisbiga WADDANI,Waxaan dareensanahay in Xisbigii WADDANI Maanta Dhidibadiisii Somaliland isu-Dhamaystirsan yahay,Anaguna Aad ayaanu u hambalyaynaynaa,Ciidankii ka horeeyay ee uu Hogaaminayay Ismaaciil Buubaa Iyagana Aad ayaan u hambalyaynayaa,Waxaanan idin leeyahay Tolkii jira ahaada,Gudoomiye Cirro ayaan la kaftamayaaye,Waxaan islahaa,Shirkuna dib ayuu uga dhacayaa,isaguna Waa nin Deeqsi ahe,Musharaxnimada Biluu Bixiyaa”.
